ການດໍາເນີນຄະດີ ພວກອະດີດຜູ້ນໍາຂະເໝນແດງ ມື້ທີ 2
​ໄອ​ຍະ​ການເວົ້າວ່າ ພວກຈໍາເລີຍ​​ເປັນ​ຜູ້​ວາງແຜນການ​ປະຕິວັດ ​ທີ່​ເອີ້ນ​ກັນ​ວ່າ ​ແດນ​ມໍລະນະ ທີ່​ໄດ້​ເອົາ​ຊີວິດ​ປະຊາຊົນໄປ​ 2 ລ້ານ​ຄົນນັ້ນ​.
ບັນດາໄອຍະການໃນການດໍາເນີນຄະດີພວກອະດີດຜູ້ນໍາຂະເໝນແດງເວົ້າວ່າ ອະດີດ ຜູ້ນໍາຂະເໝນແດງ 3 ຄົນ ທີ່ຖືກດໍາເນີນຄະດີໃນການຂ້າດັບສູນເຜົ່າພັນ ແລະກໍ່ອາ ຊະຍາກໍາຕ້ານມະນຸດຊາດນັ້ນ ແມ່ນໄດ້ຄອບຄຸມປະເທດທັງໝົດ ໃນຊ່ວງເວລາທີ່ພວກ ເຂົາເຈົ້າປົກຄອງກຳປູເຈຍຢ່າງໂຫດຮ້າຍສະຫຍອງຂວັນໃນຊຸມປີ 1970 ນັ້ນ ໄອຍະການຮ່ວມ ທ່ານ ແອນດຣູ ເຄເລ (Cayley) ກ່າວໃນວັນອັງຄານມື້ນີ້ວ່າ ອະດີດ ຜູ້ນໍາຂະເໝນແດງທັງ 3 ຄົນ ທີ່ເຖົ້າແກ່ແລະຢູ່ໃນສະພາບເຈັບປ່ວຍພວກນີ້ ເປັນຜູ້ວາງ ແຜນການປະຕິວັດທີ່ເອີ້ນກັນວ່າ ແດນມໍລະນະ ຫລື killing fields ທີ່ໄດ້ເອົາຊີວິດຂອງ ປະຊາຊົນ ຈໍານວນຫລາຍເຖິງ 2 ລ້ານຄົນໄປ ການດໍາເນີນຄະດີທີ່ໄດ້ຮັບການສະໜັບສະໜູນຂອງສະຫະປະຊາຊາດ ທີ່ມີການຄອງ ຄອຍຖ້າກັນມາເປັນເວລາດົນນານນັ້ນ ໄດ້ໄຂຂຶ້ນເປັນມື້ທີສອງ ໃນວັນອັງຄານມື້ນີ້ ຢູ່ ນະຄອນຫລວງພະນົມເປັນ ອະດີດປະມຸກປະເທດ ຂຽວ ສໍາພັນ, ຫົວໜ້ານັກທິດສະດີ Nuon Chea ແລະອະດີດ ລັດຖະມົນຕີການຕ່າງປະເທດຂອງພວກຂະເໝນແດງ ອ່ຽງຊາຣີ ຖືກດໍາເນີນຄະດີຍ້ອນ ມີສ່ວນພົວພັນກັບການປົກຄອງຂອງຂະເໝນແດງ ແຕ່ປີ 1975 ຫາປີ 1979 ອັນເປັນ ຊ່ວງເວລາທີ່ມີປະຊາຊົນຫຼາຍເຖິງ 1 ສ່ວນ 4 ຂອງພົນລະເມືອງທັງໝົດ ຖືກຂ້າຕາຍ ອະດີດຜູ້ນໍາທັງ 3 ຍັງສືບຕໍ່ກ່າວອ້າງວ່າ ຕົນເປັນຜູ້ບໍລິສຸດ ແຕ່ທ່ານເຄເລ ເວົ້າວ່າ ພວກ ຈໍາເລີຍເຫລົ່ານີ້ ພະຍາຍາມທີ່ຈະກ່າວຫາພວກທີ່ໄດ້ຮັບເຄາະຮ້າຍຍ້ອນການກະທໍາຂອງ ພວກເຂົາເຈົ້ານັ້ນວ່າ ເປັນຄົນຜິດ